    Ọ̀rọ̀ náà kọ́ mi lọ́gbọ́n púpọ̀, lọ́nà kín-ín-ní, o fì hàn mi pé bí ènìyàn bá rí nǹkan dáadáa kò yẹ kí olúwarẹ̀ sọ ọ́, o sì yẹ kí ọkùnrin ronú jinlẹ̀ kí o tó máa sọ irú ẹni tí obìnrin kán jẹ́, nítorí ni ọjọ́ tí mo kọ́ rí ọmọbìnrin náà léti’odò, tí kò pẹ́ púpọ̀ tí ó bèèrè pé ṣe mo ní ìyàwó tàbí n kò ní, mo ṣebí ó fẹ́ ki n fẹ́ òun ni, ṣùgbọ́n ìgbà tí mo tó wá kọ ẹnu nǹkan bẹ́ẹ̀ sí i ni mo tó mọ̀ pé ọ̀ràn kò rí bí èmi ti ń ròó. Lọ́nà kejì, mo ri pé ìfẹ́ kìí ṣe ọ̀ràn ẹnikan, ọ̀ràn ẹniméjì ni. Kì í ṣe pé kí ọkùnrin kan máa fẹ́ràn obìnrin kan, kí ó máa fẹ́ràn obìnrin yìí, kí òun nìkan máa fẹ́ràn rẹ̀ láì jẹ́ pé onítọ̀hún náà fi ìfẹ́ hàn sí òun ni ìfẹ́ fi lè dàgbà, bẹ́ẹ̀ ni kì í ṣe pé kí obìnrin maa fẹ́ràn ọkùnrin kí òun nìkan máa fẹ́ràn ọkùnrin sá láì jẹ́ pé ọkùnrin náà fi ìfẹ́ tirẹ̀ hàn sii ni ìfẹ́ fi lè gòkè rárá. Bí mo ti fẹ́ràn obìnrin náà ni òun náà ń fẹ́ràn mi.
    Oro naa ko mi logbon pupo, lona kin-in-ni, o fi han mi pe bi eniyan ba ri nnkan daadaa ko ye ki oluware so o, o si ye ki okunrin ronu jinle ki o to maa so iru eni ti obinrin kan je, nitori ni ojo ti mo ko ri omobinrin naa leti’odo, ti ko pe pupo ti o beere pe se mo ni iyawo tabi n ko ni, mo sebi o fe ki n fe oun ni, sugbon igba ti mo to wa ko enu nnkan bee si i ni mo to mo pe oran ko ri bi emi ti n roo. Lona keji, mo ri pe ife kii se oran enikan, oran enimeji ni. Ki i se pe ki okunrin kan maa feran obinrin kan, ki o maa feran obinrin yii, ki oun nikan maa feran re lai je pe onitohun naa fi ife han si oun ni ife fi le dagba, bee ni ki i se pe ki obinrin maa feran okunrin ki oun nikan maa feran okunrin sa lai je pe okunrin naa fi ife tire han sii ni ife fi le goke rara. Bi mo ti feran obinrin naa ni oun naa n feran mi.